
1 Αυγούστου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 3154 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Ίδρυση του εργαστηρίου Πληροφοριακών Συ¬ 
στημάτων και Διοίκησης, του Τμήματος Μηχανι¬ 
κών Πληροφορικής ΤΕ, της Σχολής Τεχνολογικών 
Εφαρμογών, του ΑΤΕΙ-Θ. 

2 Ιδρυση του εργαστήριου Αναπαραγωγής και Γε¬ 
νετικής Βελτίωσης Παραγωγικών Ζώων, του Τμή¬ 
ματος Τεχνολόγων Γεωπόνων, της Σχολής Τεχνο¬ 
λογίας Γεωπονίας και Τεχνολογίας Τροφίμων και 
Διατροφής, του Αλεξάνδρειου ΤΕΙ Θεσσαλονίκης 
και εσωτερικός κανονισμός του Αλεξάνδρειου Τε¬ 
χνολογικού Εκπαιδευτικού Ιδρύματος Α.Τ.Ε.Ι. Θεσ¬ 
σαλονίκης. 


ΑΠΟΦΑΣΕΙΣ 

Αριθμ. πράξης 107 (1) 

Ίδρυση του εργαστηρίου Πληροφοριακών Συ¬ 
στημάτων και Διοίκησης, του Τμήματος Μηχα¬ 
νικών Πληροφορικής ΤΕ, της Σχολής Τεχνολογι¬ 
κών Εφαρμογών, του ΑΤΕΙ-Θ. 

Ο ΠΡΥΤΑΝΗΣ ΤΟΥ ΑΛΕΞΑΝΔΡΕΙΟΥ 
ΤΕΧΝΟΛΟΓΙΚΟΥ ΕΚΠΑΙΔΕΥΤΙΚΟΥ ΙΔΡΥΜΑΤΟΣ 
Α.Τ.Ε.Ι. ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

Ι.Των άρθρων 28 και 29του ν. 4485/2017 (ΦΕΚ 114/ 
τ.Α'/4-8-2017) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 

2. Του άρθρου 96, του ν. 4310/2014 ( ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντί καταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α711-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Της παρ. 24.1 και 24.2 του άρθρου 80 του ν. 4009/ 
2011 (ΦΕΚ 195/τ.Α76-9-2011) «Δομή, λειτουργία, δια¬ 
σφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων». 


4. Τις διατάξεις του άρθρου 90 «Έλεγχοςτων δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα Κυβερ¬ 
νητικά Όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α722-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ.Α703-06-2013) «Συγχώ¬ 
νευση Σχολών-Μετονομασία Τμημάτων-Συγχώνευση 
Τμημάτων-ΚατάργησηΤμημάτων-συγκρότηση Σχολών 
του Αλεξάνδρειου ΤΕΙ-Θ». 

6. Την υπ'αριθμ. 193992/Ζ1/10-11-2017 (ΦΕΚ 579/ 
τ.Υ.Ο.Δ.Δ/14.11.2017 ) διαπιστωτική πράξη του Υπουρ¬ 
γού Παιδείας, Έρευνας και Θρησκευμάτων για την εκλογή 
Πρύτανη καιτριών(3) Αντιπρυτάνεων του Αλεξάνδρειου 
Τεχνολογικού Εκπαιδευτικού Ιδρύματος Θεσσαλονίκης 
(ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 14/19-06-2018 απόφαση της Συνέ- 
λευσηςτουΤμήματος Μηχανικών ΠληροφορικήςΤΕ,της 
Σχολής Τεχνολογικών Εφαρμογών, του Αλεξάνδρειου 
ΤΕΙ Θεσσαλονίκης. 

9. Την με αριθμ. 17/25-06-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακάματο προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α74-8-2017). 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου ΤΕΙ Θεσσαλονίκης, αποφασίζουμε: 

την ίδρυση εργαστηρίου με τίτλο "Εργαστήριο Πλη¬ 
ροφοριακών Συστημάτων και Διοίκησης"τουΤμήματος 
Μηχανικών ΠληροφορικήςΤΕ,τηςΣχολήςΤεχνολογικών 
Εφαρμογών, του Αλεξάνδρειου ΤΕΙ Θεσσαλονίκης με τον 
ακόλουθο εσωτερικό κανονισμό λειτουργίας του: 

Άρθρο 1 

Αποστολή - Σκοπός Ίδρυσης του Εργαστηρίου 

Σκοπόςτης ίδρυσης και λειτουργίας του Εργαστηρίου 
Πληροφοριακών Συστημάτων και Διοίκησης είναι: 

1. Η ανάπτυξη και προώθηση της έρευνας στο ΑΤΕΙΘ. 

2. Η ανάπτυξη και προώθηση της συνεργασίας μεταξύ 
των μελών ΔΕΠ, που έχουν συναφή ερευνητικά ενδια¬ 
φέροντα. 

3. Η δημιουργία σταθερών ερευνητικών πυρήνων. 

4. Η συγκέντρωση εμπειρίας και τεχνογνωσίας. 

5. Η υποστήριξη των διαδικασιών αξιολόγησης και 
ποιοτικής αναβάθμισης της παρεχόμενης εκπαίδευσης 
στο Τμήμα Μηχανικών Πληροφορικής ΤΕ της Σχολής 
Τεχνολογικών Εφαρμογών. 

Άρθρο 2 

Τομείς Δραστηριότητας του Εργαστηρίου 

Οι δραστηριότητες του Εργαστηρίου συνοψίζονται 
στα ακόλουθα: 

1. Προαγωγή της επιστήμης στα γνωστικά αντικείμενα 
των Πληροφοριακών Συστημάτων Διοίκησης, της Επι- 
χειρησιακήςΈρευνας καιτηςδιερεύνησηςτων σχέσεων 
ανώτατης εκπαίδευσης και αγοράς εργασίας. 

2. Στήριξη της διεξαγωγής έρευνας για κάλυψη των 
ερευνητικών αναγκών του Τμήματος. 

3. Στήριξη της διεξαγωγής έρευνας για κάλυψη των 
διδακτικών αναγκών των γνωστικών αντικειμένων των 
Πληροφοριακών Συστημάτων Διοίκησης, της Επιχειρη¬ 
σιακής Έρευνας και της διερεύνησης των σχέσεων ανώ¬ 
τατης εκπαίδευσης και αγοράς εργασίας του Τμήματος 
Μηχανικών ΠληροφορικήςΤΕ τηςΣχολήςΤεχνολογικών 
Εφαρμογών, με διάχυση της παραγόμενης γνώσης, υπο¬ 
στήριξη της εκπόνησης προπτυχιακών/μεταπτυχιακών/ 
διδακτορικών διατριβών και διευκόλυνση διεξαγωγής 
της πρακτικής άσκησης μέσω συνεργασίας με διάφο¬ 
ρους φορείς. 

4. Υποστήριξη της ανάληψης νέων αυτοδύναμων 
ή χρηματοδοτούμενων ερευνητικών προγραμμάτων 
συντονίζουν τη διεξαγωγή της έρευνας του Τμήματος 
Μηχανικών ΠληροφορικήςΤΕ τηςΣχολήςΤεχνολογικών 
Εφαρμογών. 

5. Προαγωγή της συνεργασίας με άλλα ακαδημαϊκά 
Ιδρύματα και ερευνητικά κέντρα της ημεδαπής και αλ¬ 
λοδαπής, που έχουν συναφή ή συμπληρωματικά ενδι¬ 
αφέροντα. 

6. Προαγωγή της συνεργασίας με δημόσιους οργανι¬ 
σμούς ή ιδιωτικές επιχειρήσεις για πρακτική εφαρμογή 
των αποτελεσμάτων που παράγουν, σε συνεργασία με 
την Επιτροπή Ερευνών και τον Ειδικό Λογαριασμό του 
Ιδρύματος. 

7. Δημοσίευση των αποτελεσμάτων και της εξέλιξης 
των ερευνητικών δραστηριοτήτων του σε εθνικά ή δι¬ 
εθνή συνέδρια και σε έγκριτα επιστημονικά περιοδικά. 

Άρθρο 3 

Χώρος Εγκατάστασης και Υλικοτεχνική Υποδομή 

λειτουργίας του Εργαστηρίου 

Ο χώρος λειτουργίας του Εργαστηρίου καθορίστηκε 
με την με αριθμ.14/19-6-2018 απόφαση της Συνέλευσης 
τουΤμήματος Μηχανικών ΠληροφορικήςΤΕ. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
υπ' αριθμ. απόφαση 14/19-6-2018 της Συνέλευσης του 
Τμήματος και μέσω του οποίου διεξάγεται η έρευνα. Στο 


εργαστήριο τηρούνται οι προβλεπόμενοι όροι υγιεινής 
και ασφάλειας όπως προβλέπεται στις κείμενες διατά¬ 
ξεις. 

Στο χώρο εγκατάστασης υπάρχει πινακίδα με τον τίτλο 
του Εργαστηρίου και το ονοματεπώνυμο του Διευθυντή. 

Σε περίπτωση κατάργησης του Εργαστηρίου τα όρ¬ 
γανα και ο εξοπλισμός κατανέμονται, με απόφαση της 
Συνέλευσης του Τμήματος, σε αντίστοιχες μονάδες που 
λειτουργούν στο Τμήμα. 

Άρθρο 4 

Διοίκηση - Αρμοδιότητες 

1. α) Το Εργαστήριο διευθύνεται από μέλος Δ.Ε.Π., 
αντίστοιχου γνωστικού αντικειμένου, ο οποίος ανήκει 
στην ακαδημαϊκή μονάδα (Τμήμα), στην οποία ανήκει 
το Εργαστήριο. Η θητεία του Διευθυντή είναι τριών (3) 
ετών. Είναι δυνατή η εκλογή του ίδιου προσώπου ως 
Διευθυντή για περισσότερες από μία θητείες. Η ιδιότητα 
του Διευθυντή δεν είναι ασυμβίβαστη με την ιδιότητα 
μονοπρόσωπου οργάνου ή μέλους συλλογικού οργάνου 
Α.Ε.Ι.. Δεν μπορεί να είναι υποψήφιοι και να εκλεγούν 
εκείνοι που αποχωρούν λόγω συμπλήρωσης του ανώ¬ 
τατου ορίου ηλικίας κατά τη διάρκεια της προκηρυσ- 
σόμενης θέσης. 

β) Ο Διευθυντής αναπληρώνεται, σε περίπτωση απου¬ 
σίας ή κωλύματος, από μέλη Δ.Ε.Π. αντίστοιχου γνωστι¬ 
κού αντικειμένου, του ίδιου Εργαστηρίου και ειδικότε¬ 
ρα από το αρχαιότερο μέλος Δ.Ε.Π. ξεκινώντας από την 
πρώτη βαθμίδα και εξαντλώντας τις βαθμίδες μέχρι και 
τη βαθμίδα του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 
που μετέχουν στη Συνέλευση του Τμήματος. Μέσα σε 
αποκλειστική προθεσμία δέκα (10) εργάσιμων ημερών 
από την επομένη της ημερομηνίας της κοινοποίησης της 
προκήρυξης υποβάλλονται στη Γραμματεία της οικείας 
ακαδημαϊκής μονάδας οι αιτήσεις εκδήλωσης ενδιαφέ¬ 
ροντος για τη θέση του Διευθυντή. Μέσα σε αποκλειστι¬ 
κή προθεσμία δέκα (10) εργάσιμων ημερών από τη λήξη 
της προθεσμίας του προηγούμενου εδαφίου καλείται, 
από τον επικεφαλήςτης οικείας ακαδημαϊκής μονάδας, 
το εκλεκτορικό σώμα, προκειμένου να προβεί στην εκλο¬ 
γή του Διευθυντή, με άμεση και μυστική ψηφοφορία. 
Διευθυντής εκλέγεται ο υποψήφιος που συγκεντρώνει 
την απόλυτη πλειοψηφία των έγκυρων ψήφων. Αν κα¬ 
νένας υποψήφιος δεν συγκεντρώσει την απαιτούμενη 
πλειοψηφία, η ψηφοφορία επαναλαμβάνεται την ίδια 
ημέρα μεταξύ των δύο (2) πρώτων σε ψήφους υποψη¬ 
φίων, οπότε και εκλέγεται ο υποψήφιος που συγκεντρώ¬ 
νει τις περισσότερες ψήφους. Σε περίπτωση ισοψηφίας, 
διενεργείται κλήρωση από τον επικεφαλής της οικείας 
ακαδημαϊκής μονάδας παρουσία των ισοψηφησάντων. 
Για την εκλογή ή την κλήρωση συντάσσεται σχετικό πρα¬ 
κτικό και εκδίδεται σχετική διαπιστωτική πράξη από τον 
Πρύτανη που δημοσιεύεται στην Εφημερίδα της Κυβερ- 

νήσεως. Μέχρι την εκλογή και την ανάληψη καθηκόντων 
του νέου Διευθυντή εξακολουθεί να ασκεί τα καθήκοντα 
του ο έως τότε Διευθυντής, ακόμη και αν έχει λήξει η 
θητεία του. Αν ο Διευθυντής εκλείψει για οποιονδήπο- 
τε λόγο, ο επικεφαλής της ακαδημαϊκής μονάδας στην 
οποία ανήκει το Εργαστήριο αναθέτει καθήκοντα προ¬ 
σωρινού Διευθυντή στον Αναπληρωτή Διευθυντή και 
προκηρύσσει αμέσως τη θέση του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

1. Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεσή του 
με το διδακτικό έργο του Τμήματος. 

2. Εκπροσωπεί το Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

3. Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

4. Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκρισή του και μεριμνά για την εφαρμογή του. 

5. Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

6. Μεριμνά για τη στελέχωση του Εργαστηρίου με το 
απαραίτητο προσωπικό. 

7. Μεριμνά για τη συνεχή εκπαίδευση του προσωπικού 
του Εργαστηρίου. 

8. Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

9. Μέριμνα για την οικονομική διαχείριση των πόρων 
του Εργαστηρίου. 

10. Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

11. Υπογράφει κάθε εξερχόμενο έγγραφο και είναι 
υπεύθυνος για την ομαλή λειτουργία του Εργαστηρίου. 

Άρθρο 5 

Τηρούμενα Βιβλία 

Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εγαστηρίου 
πρέπει να τηρούνται σε έντυπη ή/και ηλεκτρονική μορ¬ 
φή τα ακόλουθα: 

1. Πρωτόκολλο εισερχόμενης και εξερχόμενης αλλη¬ 
λογραφίας. 

2. Βιβλίο αναλυτικής καταγραφής του εξοπλισμού του. 

3. Φάκελος των οικονομικών στοιχείων κάθε έτους. 

4. Βιβλίο μεταβολών του προσωπικού του. 

5. Αρχείο των ερευνητικών προγραμμάτων που διεξά¬ 
γονται στο χώρο του. 

6. Κατάλογος των επιστημονικών δημοσιεύσεων, ανα¬ 
κοινώσεων και γενικά κάθε προϊόντος που παράγεται 
μέσω της ερευνητικής διαδικασίας. 

7. Κάθε άλλο βιβλίο/στοιχείο ή φάκελο που κρίνονται 
απαραίτητοι για την ομαλή λειτουργία του. 


Άρθρο 6 

Προσωπικό του Εργαστηρίου 

Το προσωπικό του Εργαστηρίου Πληροφοριακών 
Συστημάτων και Διοίκησης του Τμήματος Μηχανικών 
Πληροφορικής ΤΕ πρέπει να είναι επαρκές ώστε να δι¬ 
ευκολύνεται η ομαλή λειτουργία του. Σ' αυτό μπορούν 
να συμμετέχουν: 

1. Μέλη Δ.Ε.Π. των οποίων η ειδικότητα είναι συναφής 
με το ερευνητικό αντικείμενο του εργαστηρίου. 

2. Μέλη του Ειδικού Διδακτικού Προσωπικού (ΕΔΙΠ) 
και του Ειδικού Τεχνικού Προσωπικού (ΕΤΕΠ). 

3. Καθηγητές και ερευνητές που ανήκουν σε άλλα ΑΕΙ 
της ημεδαπής ή αλλοδαπής και εξειδικευμένοι επιστή¬ 
μονες. 

4. Επιστημονικοί και Εργαστηριακοί Συνεργάτες συ¬ 
ναφών ειδικοτήτων. 

5. Μεταδιδακτορικοί ερευνητές, διδάκτορες, υποψή¬ 
φιοι διδάκτορες και μεταπτυχιακοί φοιτητές που συμμε¬ 
τέχουν στην εκτέλεση έργων και προσφορά υπηρεσιών 
του Εργαστηρίου. 

6. Διοικητικό και λοιπό προσωπικό, που μπορεί να 
τοποθετηθεί στο εργαστήριο με σύμφωνη γνώμη του 
Διευθυντή του και σύμφωνα με τις κείμενες διατάξεις. 

Τα μέλη Δ.Ε.Π. τοποθετούνται σε Εργαστήρια και με¬ 
τακινούνται από αυτά με απόφαση της Συνέλευσης του 
Τμήματος. Καθένας μπορεί να είναι μέλος μόνο ενός Ερ¬ 
γαστηρίου, ανεξάρτητα από το αν προσφέρει τις υπηρε¬ 
σίες του σε περισσότερα του ενός Εργαστήρια. 

Καθένας μπορεί να είναι μέλος μόνο ενός Εργαστηρί¬ 
ου, ανεξάρτητα από το αν προσφέρει τις υπηρεσίες του 
σε περισσότερα του ενός Εργαστήρια. 

Σε κάθε περίπτωση στο Εργαστήριο θα πρέπει να 
συμμετέχουν τουλάχιστον 3 μέλη Δ.Ε.Π. κάτοχοι Διδα¬ 
κτορικού τίτλου συναφούς με το ερευνητικό αντικείμενο 
του Εργαστηρίου, συμπεριλαμβανομένου του Διευθυντή 
του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση της Συνέλευσης του Τμήματος. 

Δεν προβλέπονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑΤΕΙ-Θ. Δεν προβλέπονται αμοιβές από τον 
προϋπολογισμό του ΑΤΕΙ-Θ. 

Άρθρο 7 

Διαδικασίες λειτουργίας του Εργαστηρίου 

Ι.Το Εργαστήριο Πληροφοριακών Συστημάτων και 
Διοίκησης λειτουργεί τις εργάσιμες ημέρες και ώρες, 
σύμφωνα με τον εσωτερικό κανονισμό λειτουργίας του 
ΑΤΕΙ-Θ. 

2.0 Διευθυντής ενημερώνεται πριν τη διεξαγωγή κάθε 
εργασίας που θα πραγματοποιηθεί στα πλαίσια της απο¬ 
στολής του Εργαστηρίου και καθορίζει την προτεραιό¬ 
τητα στη χρησιμοποίηση των χώρων και των οργάνων. 

3.0 Διευθυντής είναι υπεύθυνος για την παραμονή του 
προσωπικού που εργάζεται στο Εργαστήριο, καθώς και 
για την τήρηση των κανόνων ασφαλείας, που αποσκο- 

πούν στη προφύλαξη της υγείας των εργαζομένων και 
στην προστασία του εξοπλισμού από βλάβες. 

4. Το προσωπικό του Εργαστηρίου και οι φοιτητές που 
εργάζονται στο χώρο του, οφείλουν να τηρούν τα κα¬ 
θήκοντα και τις υποχρεώσεις που απορρέουν από τον 
εσωτερικό κανονισμό του. 

5. Στο Εργαστήριο έχουν δικαίωμα εκτέλεσης ερευ¬ 
νητικών εργασιών τα μέλη του προσωπικού του, σε συ¬ 
νεργασία με άλλα μέλη ΔΕΠ των άλλων εργαστηρίων 
του Τμήματος Μηχανικών Πληροφορικής ΤΕ του ΑΤΕΙ 
Θεσσαλονίκης ή άλλων εργαστηρίων Τμημάτων του 
ΑΤΕΙ Θεσσαλονίκης ή άλλων ιδρυμάτων της ανώτατης 
εκπαίδευσης. Για την εκτέλεση ερευνητικής εργασίας 
από ερευνητές που δεν ανήκουν στο προσωπικό του 
χορηγείται άδεια από τη διευθυντή, ύστερα από σχετική 
αίτηση, στην οποία αναφέρονται ο σκοπός της εργασί¬ 
ας, το χρονοδιάγραμμα ολοκλήρωσης, οι συσκευές που 
θα χρησιμοποιηθούν, καθώς και ο προϋπολογισμός της 
δαπάνης σε αναλώσιμα. 

Άρθρο 8 

Διαχείριση Εσόδων - Πόροι του Εργαστηρίου 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους και ιδιωτικούς φορείς. 

2. Κονδύλια από την εκπόνηση ερευνητικών προγραμ¬ 
μάτων στις εγκαταστάσεις του. 

3. Τη διάθεση ερευνητικών και επιστημονικών προ¬ 
ϊόντων. 

4. Έσοδα από την παροχή υπηρεσιών, σύμφωνα με το 
π.δ. 159/1984 (ΦΕΚ 53/τ.Α'/27-04-1984). 

5. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά και νομικά πρόσωπα, εφ' όσον δεν τίθενται όροι 
που αντιβαίνουν στο σκοπό της λειτουργίας του. 

6. Συνέδρια/ ημερίδες και εκπαιδευτικά προγράμματα 
και σεμινάρια. 

7. Από κάθε άλλη νόμιμη πηγή. 

Τη διαχείριση των εσόδων του εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

Στα έξοδα του Εργαστηρίου περιλαμβάνονται: 

1. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ. 

2. Κονδύλια για τη συντήρηση και ανανέωση του εξο¬ 
πλισμού. 

3. Κονδύλια αγοράς αναλωσίμων, που είναι απαραίτη¬ 
τα για τη λειτουργία του. 

4. Κονδύλια για αμοιβές του προσωπικού του, μέσω 
του Ειδικού Λογαριασμού Κονδυλίων Έρευνας του 
ΑΤΕΙ-Θ. 

Άρθρο 9 

Τίτλος - Σφραγίδα 

1. Ο τίτλος του εργαστηρίου είναι Εργαστήριο Πλη¬ 
ροφοριακών Συστημάτων και Διοίκησης (Μ3Π39θΐτ)θηΐ 


ΙπίοπτίΒΐίοη 5γ5ΐθΐτΐ5 ΐ30θΓ3ΐθΓγ) και αναγράφεται σε 
κάθε έντυπο του. Ο τίτλος αυτός καθώς και τα στοιχεία 
τουΔιευθυντή αναγράφονται στουςχώρουςτουΤμήμα- 
τος Μηχανικών Πληροφορικής ΤΕ που είναι εγκατεστη¬ 
μένο το Εργαστήριο. 

2. Το εργαστήριο χρησιμοποιεί για την αλληλογραφία 
του όμοια σφραγίδα με αυτή του ΑΤΕΙ-Θ. 

Άρθρο 10 Μετονομασία, Συγχώνευση, Κατάργηση του 
Εργαστηρίου Είναι δυνατή η μετονομασία, συγχώνευση, 
κατάργηση ή όποια άλλη μεταβολή του Εργαστηρίου, 
καθώς και η τροποποίηση του Εσωτερικού Κανονισμού 
τους με πράξη του Πρύτανη ύστερα από απόφαση της 
Συγκλήτου, η οποία λαμβάνεται ύστερα από εισήγηση 
της Συνέλευσης του Τμήματος. Την εισήγηση πρέπει να 
συνοδεύει ο Εσωτερικός Κανονισμός της υπό ίδρυση 
μονάδας. Η πράξη του Πρύτανη, στην οποία περιλαμβά¬ 
νεται και ο παραπάνω Εσωτερικός Κανονισμός, δημοσι¬ 
εύεται στην Εφημερίδα της Κυβερνήσεως. 

Άρθρο 11 

Ρύθμιση Λοιπών Θεμάτων Λειτουργίας 
του Εργαστηρίου 

Για όσα θέματα δεν προβλέπονται στον παρόντα κανο¬ 
νισμό, αρμόδια είναι η Συνέλευση του Τμήματος Μηχανι¬ 
κών ΠληροφορικήςΤΕ στο οποίο ανήκειτο Εργαστήριο. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2018 
Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 


Αριθμ. πράξης 90 (2) 

Ίδρυση του εργαστήριου Αναπαραγωγής και Γε¬ 
νετικής Βελτίωσης Παραγωγικών Ζώων, του Τμή¬ 
ματος Τεχνολόγων Γεωπόνων, της ΣχολήςΤεχνο- 
λογίας Γεωπονίας και Τεχνολογίας Τροφίμων και 
Διατροφής, του Αλεξάνδρειου ΤΕΙ Θεσσαλονίκης 
και εσωτερικός κανονισμός του Αλεξάνδρειου 
Τεχνολογικού Εκπαιδευτικού Ιδρύματος Α.Τ.Ε.Ι. 
Θεσσαλονίκης. 

Ο ΠΡΥΤΑΝΗΣ ΑΛΕΞΑΝΔΡΕΙΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΘΕΣΣΑΛΟΝΙΚΗΣ 

Έχοντας υπόψη τις διατάξεις: 

Ι.Των άρθρων 28 και 29 του ν. 4485/2017 (ΦΕΚ 114/ 
τ.Α'/4-8-2017) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις». 

2. Του άρθρου 96, του ν. 4310/2014 ( ΦΕΚ 258/τ.Α7 
08-12-2014) «Έρευνα, Τεχνολογική Ανάπτυξη και Και¬ 
νοτομία και άλλες διατάξεις» όπως αντί καταστάθηκε με 
τις διατάξεις του άρθρου 60, του ν. 4386/2016 (ΦΕΚ 83/ 
τ.Α711-05-2016) «Ρυθμίσεις για την έρευνα και άλλες 
διατάξεις» όπως τροποποιήθηκε και ισχύει. 

3. Τηςπαρ.24.1 και 24.2 του άρθρου 80του ν.4009/2011 
(ΦΕΚ 195/τ.Α'/6-9-2011) «Δομή, λειτουργία, διασφάλιση 
της ποιότητας των σπουδών και διεθνοποίηση των ανω- 
τάτων εκπαιδευτικών ιδρυμάτων». 

4. Τις διατάξεις του άρθρου 90 «Έλεγχος των δαπανών 
που προκαλούν οι κανονιστικές διοικητικές πράξεις», του 
«Κώδικα νομοθεσίας για την Κυβέρνηση και τα κυβερ¬ 
νητικά όργανα», που κυρώθηκε με το άρθρο πρώτο του 
π.δ. 63/2005 (ΦΕΚ 98/τ.Α'/22-04-2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

5. Το π.δ. 82/2013 (ΦΕΚ 123/τ.Α'/03-06-2013) «Συγχώ¬ 
νευση Σχολών-Μετονομασία Τμημάτων-Συγχώνευση 
Τμημάτων-ΚατάργησηΤμημάτων-συγκρότηση Σχολών 
του Αλεξάνδρειου ΤΕΙ-Θ». 

6. Την υπ' αριθμ. 193992/Ζ1/10-11-2017 (ΦΕΚ 
579/τ.Υ.Ο.Δ.Δ/14.11.2017) διαπιστωτική πράξη του 
Υπουργού Παιδείας, Έρευνας και Θρησκευμάτων για 
την εκλογή Πρύτανη και τριών (3) Αντιπρυτάνεων του 
Αλεξάνδρειου Τεχνολογικού Εκπαιδευτικού Ιδρύματος 
Θεσσαλονίκης (ΑΔΑ: ΩΠΕ34653ΠΣ-Β5Χ). 

7. Την από Φεβρουάριου 2016 έκθεση εξωτερικής αξι¬ 
ολόγησης του Αλεξάνδρειου ΤΕΙ Θεσσαλονίκης. 

8. Την με αριθμ. 11/31 -05-2018 απόφαση της Συνέλευ¬ 
σης του Τμήματος Τεχνολόγων Γεωπόνων, της Σχολής 
Τεχνολογίας Γεωπονίας και Τεχνολογίας Τροφίμων και 
Διατροφής, του Αλεξάνδρειου ΤΕΙ Θεσσαλονίκης. 

9. Την με αριθμ. 17/25-06-2018 απόφαση της Συγκλή¬ 
του του Αλεξάνδρειου ΤΕΙ Θεσσαλονίκης. 

10. Το γεγονός ότι δεν έχει εκδοθεί ακάματο προεδρι¬ 
κό διάταγμα της παρ. 10 του άρθρου 28 του ν. 4485/2017 
(ΦΕΚ 114/τ.Α'/4-8-2017.) 

11. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του Αλεξάνδρειου ΤΕΙ Θεσσαλονίκης, αποφασίζουμε: 

την ίδρυση εργαστηρίου με τίτλο "Εργαστήριο Ανα¬ 
παραγωγής και Γενετικής Βελτίωσης Παραγωγικών 
Ζώων" του Τμήματος Τεχνολόγων Γεωπόνων, της Σχο¬ 
λής Τεχνολογίας Γεωπονίας και Τεχνολογίας Τροφίμων 
και Διατροφής, του Αλεξάνδρειου ΤΕΙ Θεσσαλονίκης με 
τον ακόλουθο εσωτερικό κανονισμό λειτουργίας του: 

Άρθρο 1 

Ίδρυση - Ονομασία 

Ιδρύεται στο Τμήμα Τεχνολόγων Γεωπόνων της Σχολής 
Τεχνολογίας Γεωπονίας καιΤεχνολογίαςΤροφίμων και Δι¬ 
ατροφής του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης (ΑΤΕΙΘ), Εργαστήριο με τίτλο 
"Εργαστήριο Αναπαραγωγής και Γενετικής Βελτίωσης 
Παραγωγικών Ζώων". Με ακρώνυμο "ΕΑΓΒΖ". Ο τίτλος 
του Εργαστηρίου στην αγγλική γλώσσα είναΓΕβόοΐ'θΐοΐ'γ 
οί Εδίτη ΑηίιτίΒίε ΒθρΓοόυεΐίοη 3ηά ΑπιιτιβΙ ΒΓθθόίης" 
Το Εργαστήριο Αναπαραγωγής και Γενετικής Βελτίω¬ 
σης Παραγωγικών Ζώων εξυπηρετεί τις εκπαιδευτικές 
και ερευνητικές ανάγκες στα γνωστικά αντικείμενα της 
Αναπαραγωγής και της Γενετικής Βελτίωσης των Παρα¬ 
γωγικών Ζώων. 


Άρθρο 2 

Αποστολή-Σκοπός - Τομείς δραστηριότητας 
Ι.Το Εργαστήριο Αναπαραγωγής και Γενετικής Βελτί¬ 
ωσης Παραγωγικών Ζώων έχει ως αποστολή: 

α) Την υποστήριξη των εκπαιδευτικών αναγκών του 
Τμήματος σε θέματα σχετικά με τη γνωστική περιοχή την 
οποία ορίζει το π.δ. Ιδρυσης του Εργαστηρίου αλλά και 
με την ευρύτερη περιοχή του Τομέα και του Τμήματος. 
Στο πλαίσιο αυτό οι εκπαιδευτικές υπηρεσίες που προ¬ 
σφέρει το Εργαστήριο τίθενται υπό την επίβλεψη των 
Επιτροπών Προπτυχιακών και Μεταπτυχιακών Σπου¬ 
δών του οικείου Τμήματος στις οποίες και υποβάλλε¬ 
ται ετήσια έκθεση εκπαιδευτικών δραστηριοτήτων του 
Εργαστηρίου. Οι εκθέσεις αυτές αξιολογούνται από τις 
παραπάνω Επιτροπές και διαβιβάζονται στη Συνέλευση 
του Τμήματος, η οποία ενεργεί κατά την κρίση της και 
τις γνωστοποιεί στις αντίστοιχες Συγκλητικές Επιτροπές. 

β) Την ανάπτυξη ερευνητικών και συναφών δραστη¬ 
ριοτήτων στην οριζόμενη ως άνω γνωστική περιοχή 
σύμφωνα με τις γενικές αρχές και κανονισμούς όπως 
καθορίζονται από τη Σύγκλητο. 

γ)Την κάθε μορφής ακαδημαϊκή συνεργασία με όλα τα 
κέντρα ερευνών και ακαδημαϊκά Ιδρύματα της ημεδα¬ 
πής και της αλλοδαπής εφόσον οι επιστημονικοί στόχοι 
συμπίπτουν, συμβαδίζουν ή και αλληλοσυμπληρώνονται 
με εκείνους του Εργαστηρίου, μέσα σε πνεύμα αμοιβαι¬ 
ότητας και συλλογικής εργασίας. 

δ) Τη συνεργασία με σχετικές δημόσιες υπηρεσίες, 
δήμους, κοινότητες και άλλους κοινωνικούς και επιστη¬ 
μονικούς φορείς και τη συμβολή του Εργαστηρίου στη 
μελέτη προβλημάτων και ανάπτυξης της χώρας. 

ε)Την εκπαίδευση (θεωρητική και πρακτική άσκηση) 
ειδικευμένων επιστημόνων στο γνωστικό αντικείμενο 
που καλύπτει το εργαστήριο και προβλέπετε από το 
νόμο. 

στ) Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων και την πρόσκληση ελλήνων 
και ξένων αναγνωρισμένου κύρους επιστημόνων. 

ζ) Τ ην παροχή υπηρεσιών σε ιδιώτες σύμφωνα με την 
ισχύουσα νομοθεσία. 

η) Την παροχή γνωμοδοτήσεων σε θέματα που άπτο- 
νται του γνωστικού αντικειμένου σύμφωνα με την κεί¬ 
μενη νομοθεσία. 

θ) Την ανάληψη συμβουλευτικών ή αναπτυξιακών 
έργων και μελετών με σκοπό την ικανοποίηση των ανα¬ 
γκών της κοινωνίας, 
ι) Την έκδοση περιοδικών. 

ια) Την κοινωνική προσφορά, με όποιο τρόπο αυτή 
είναι εφικτή 

ιβ) Την υποστήριξη των διαδικασιών αξιολόγησης και 
ποιοτικής αναβάθμισης της παρεχόμενης εκπαίδευσης 
στο Τμήμα Τεχνολόγων Γεωπόνων, 

Άρθρο 3 

Χώρος εγκατάσταση - Υλικοτεχνική Υποδομή 
Το Εργαστήριο Αναπαραγωγής και Γενετικής Βελτί¬ 
ωσης Παραγωγικών Ζώων εγκαθίσταται σε χώρο του 

ΑΤΕΙΘ στο αγρόκτημα όπου ευρίσκονται γραφεία, χώρος 
θεωρητικής και πρακτικής άσκησης των φοιτητών και 
χώροι έρευνας. 

Στο χώρο αυτό βρίσκεται εγκατεστημένος ο βασικός 
εξοπλισμός του Εργαστηρίου, όπως περιγράφεται στην 
υπ' αριθμ. 11/31.05.2018 απόφαση της Συνέλευσης του 
Τμήματος και μέσω του οποίου διεξάγεται η έρευνα. Στο 
εργαστήριο τηρούνται οι προβλεπόμενοι όροι υγιεινής 
και ασφάλειας όπως προβλέπεται στις κείμενες διατά¬ 
ξεις. 

Στον χώρο εγκατάστασης υπάρχει πινακίδα με τον 
τίτλο του Εργαστηρίου και το ονοματεπώνυμο του Δι¬ 
ευθυντή. 

Σε περίπτωση κατάργησης του Εργαστηρίου τα όρ¬ 
γανα και ο εξοπλισμός κατανέμονται, με απόφαση της 
Συνέλευσης του Τμήματος, σε αντίστοιχες μονάδες της 
κατεύθυνσης Ζωικής Παραγωγής που λειτουργούν στο 
Τμήμα. 

Άρθρο 4 

Διοίκηση-Αρμοδιότητες 

1. α)Το Εργαστήριο διευθύνεται από το Διευθυντή ο 
οποίος είναι μέλος του Διδακτικού Ερευνητικού Προ¬ 
σωπικού (Δ.Ε.Π.) του Τμήματος Τεχνολόγων Γεωπόνων 
του ΑΤΕΙΘ. Η θητεία του Διευθυντή είναι τριών (3) ετών. 
Η ιδιότητα του Διευθυντή δεν είναι ασυμβίβαστη με την 
ιδιότητα μονοπρόσωπου οργάνου ή μέλους συλλογικού 
οργάνου ΑΕΙ. Είναι δυνατή η εκλογή του ιδίου προσώπου 
ως Διευθυντή για περισσότερες από μια θητείες. Δεν 
μπορεί να είναι υποψήφιοι και να εκλεγούν εκείνοι που 
αποχωρούν λόγω συμπλήρωσης του ανώτατου ορίου 
ηλικίας κατά τη διάρκεια της προκηρυσσόμενης θέσης. 

β) Ο Διευθυντής αναπληρώνεται σε περίπτωση απου¬ 
σίας ή κωλύματος, από μέλη ΔΕΠ αντίστοιχου γνωστικού 
αντικειμένου, του ιδίου Εργαστηρίου και ειδικότερα από 
το αρχαιότερο μέλος ΔΕΠ ξεκινώντας από την πρώτη 
βαθμίδα και εξαντλώντας τις βαθμίδες μέχρι τη βαθμίδα 
του επίκουρου. 

2. Τρεις (3) μήνες πριν από τη λήξη της θητείας του 
υπηρετούντος Διευθυντή, με απόφαση του επικεφαλής 
της ακαδημαϊκής μονάδας στην οποία ανήκει το Εργα¬ 
στήριο, προκηρύσσεται υποχρεωτικά η θέση του Διευ¬ 
θυντή. Η απόφαση κοινοποιείται στα μέλη του εκλεκτο- 
ρικού σώματος, το οποίο απαρτίζεται από τα μέλη Δ.Ε.Π. 
που μετέχουν στη Συνέλευση του Τμήματος Τεχνολόγων 
Γεωπόνων. Μέσα σε αποκλειστική προθεσμία δέκα (10) 
εργάσιμων ημερών από την επομένη της ημερομηνί¬ 
ας της κοινοποίησης της προκήρυξης υποβάλλονται 
στη Γραμματεία της οικείας ακαδημαϊκής μονάδας οι 
αιτήσεις εκδήλωσης ενδιαφέροντος για τη θέση του Δι¬ 
ευθυντή. Μέσα σε αποκλειστική προθεσμία δέκα (10) 
εργάσιμων ημερών από τη λήξη της προθεσμίας του 
προηγούμενου εδαφίου καλείται, από τον επικεφαλής 
της οικείας ακαδημαϊκής μονάδας, το εκλεκτορικό σώμα, 
προκειμένου να προβεί στην εκλογή του Διευθυντή, με 
άμεση και μυστική ψηφοφορία. Διευθυντής εκλέγεται ο 
υποψήφιος που συγκεντρώνει την απόλυτη πλειοψηφία 
των έγκυρων ψήφων. Αν κανένας υποψήφιος δεν συγκε¬ 
ντρώσει την απαιτούμενη πλειοψηφία, η ψηφοφορία 


επαναλαμβάνεται την ίδια ημέρα μεταξύ των δύο (2) 
πρώτων σε ψήφους υποψηφίων, οπότε και εκλέγεται 
ο υποψήφιος που συγκεντρώνει τις περισσότερες ψή¬ 
φους. Σε περίπτωση ισοψηφίας, διενεργείται κλήρωση 
από τον επικεφαλής της οικείας ακαδημαϊκής μονάδας 
παρουσία των ισοψηφησάντων. Για την εκλογή ή την 
κλήρωση συντάσσεται σχετικό πρακτικό και εκδίδεται 
σχετική διαπιστωτική πράξη από τον Πρύτανη που δη¬ 
μοσιεύεται στην Εφημερίδα της Κυβερνήσεως. Μέχρι 
την εκλογή και την ανάληψη καθηκόντων του νέου Δι¬ 
ευθυντή εξακολουθεί να ασκεί τα καθήκοντά του ο έως 
τότε Διευθυντής, ακόμη και αν έχει λήξει η θητεία του. 
Αν ο Διευθυντής εκλείψει για οποιονδήποτε λόγο, ο επι¬ 
κεφαλής της ακαδημαϊκής μονάδας στην οποία ανήκει 
το Εργαστήριο αναθέτει καθήκοντα προσωρινού Διευ¬ 
θυντή στον Αναπληρωτή Διευθυντή και προκηρύσσει 
αμέσως τη θέση του Διευθυντή. 

Ο Διευθυντής του Εργαστηρίου ασκεί αρμοδιότητες 
όπως: 

■ Συντονίζει το έργο των μελών (ή των ερευνητικών 
ομάδων) του Εργαστηρίου, καθώς και τη σύνδεσή του 
με το διδακτικό έργο του Τμήματος Τεχνολόγων Γεω¬ 
πόνων ΑΤΕΙΘ. 

• Εκπροσωπείτο Εργαστήριο στα σχετικά όργανα του 
ΑΤΕΙ-Θ. Ο Διευθυντής ευθύνεται έναντι του ΑΤΕΙ-Θ για 
την επιστημονική ποιότητα των ερευνητικών δραστη¬ 
ριοτήτων αλλά και για τις συμβατικές υποχρεώσεις που 
απορρέουν από αυτές. 

• Είναι υπεύθυνος για την εφαρμογή του εσωτερικού 
κανονισμού λειτουργίας του Εργαστηρίου. 

• Καταρτίζει τον ετήσιο προγραμματισμό λειτουργίας 
του Εργαστηρίου, εισηγείται στη Συνέλευση τουΤμήμα- 
τος την έγκρισή του και μεριμνά για την εφαρμογή του. 

• Μεριμνά για την κατανομή των χώρων και του εξο¬ 
πλισμού στο Εργαστήριο, για την αποδοτικότερη δια¬ 
χείρισή τους. 

• Μεριμνά για τη στελέχωση του Εργαστηρίου με το 
απαραίτητο προσωπικό. 

• Μεριμνά για τη συνεχή εκπαίδευση του προσωπικού 
του Εργαστηρίου. 

■ Εισηγείται στη Συνέλευση του Τμήματος την προ¬ 
μήθεια του απαραίτητου εξοπλισμού και αναλωσίμων. 

• Μέριμνα για την οικονομική διαχείριση των πόρων 
του Εργαστηρίου. 

• Συντάσσει τον ετήσιο και τον 3ετή απολογισμό των 
δραστηριοτήτων του Εργαστηρίου. 

• Υπογράφει κάθε εξερχόμενο έγγραφο και είναι υπεύ¬ 
θυνος για την ομαλή λειτουργία του Εργαστηρίου. 

1. Δικαιώματα και καθήκοντα μελών Δ.Ε.Π.: 

Τα μέλη Δ.Ε.Π.: 

α) Συμμετέχουν με αυτοδύναμη διδασκαλία στις θε¬ 
ωρητικές παραδόσεις του μαθήματος (κτίριο αναπαρα¬ 
γωγής), στις ασκήσεις των φροντιστηριακών μαθημάτων 
καθώς και σε άλλου είδους εκπαιδευτική δραστηριότητα 
που υλοποιείται από το Εργαστήριο για την εκπαίδευση 
των φοιτητών. Η αυτοδύναμη διδασκαλία αφορά στο 
διδακτικό αντικείμενο το οποίο έχει προγραμματισθεί να 
διδαχθεί από το κάθε μέλος Δ.Ε.Π. στην αρχή του κάθε 
εξαμήνου, ή κατά περίπτωση αυτοδύναμη έκτακτη δι- 

δασκαλία σε μη προγραμματισμένες καταστάσεις και 
έκτακτες ανάγκες (αιφνίδια απουσία συναδέλφων κ.ά.). 

β) Συμμετέχουν στην αξιολόγηση των φοιτητών, σύμ¬ 
φωνα με τις τρέχουσες και ισχύουσες εξεταστικές δια¬ 
δικασίες. 

γ) Παράγουν ερευνητικό έργο, αυτοδύναμα ή σε συ¬ 
νεργασία, εντός των δυνατοτήτων του Εργαστηρίου (μέ¬ 
σων, οργάνων, οικονομικής υποστηρίξεως, κλπ). Εξαιτίας 
των πολύ μικρών οικονομικών δυνατοτήτων έρευνας 
που υπάρχουν εντός των υφισταμένων οικονομικών 
πλαισίων λειτουργίας του Εργαστηρίου και του ΑΤΕΙΘ. 
γενικότερα, είναι επιθυμητή και ενθαρρύνεται από τα 
μέλη Δ.Ε.Π. του Εργαστηρίου η διεκδίκηση στη συμμε¬ 
τοχή σε χρηματοδοτήσεις ερευνητικών προγραμμάτων, 
τα οποία εφόσον εγκριθούν, υποστηρίζονται και στηρί¬ 
ζονται πλήρως από το Εργαστήριο για την υλοποίησή 
τους, με τη διάθεση εξοπλισμού και προσωπικού εντός 
των δυνατοτήτων του. 

δ) Συμμετέχουν στη διδασκαλία των μεταπτυχιακών 
προγραμμάτων σπουδών και όλων των συναφών με αυ¬ 
τές δραστηριοτήτων. 

ε) Εποπτεύουν και καθοδηγούν τις προπτυχιακές και 
μεταπτυχιακές εργασίες και τις ανατεθείσες διδακτορικές 
διατριβές. 

στ) Συμμετέχουν στο διοικητικό έργο. 

ζ) Διαχειρίζονται και διεκπεραιώνουν τους τομείς λει¬ 
τουργίας του Εργαστηρίου που τους έχουν ανατεθεί, 
σε συνεργασία και συντονισμό με τον Διευθυντή του 
Εργαστηρίου, στα πλαίσια των καθηκόντων που εντάσ¬ 
σονται στην εύρυθμη λειτουργία του Εργαστηρίου, της 
ΤμήματοςΤεχνολόγων Γεωπόνων, του ΑΤΕΙΘ. γενικότερα. 

η) Ενημερώνουν τον Διευθυντή, καθώς και τα άλλα 
μέλη Δ.Ε.Π. όπου απαιτείται, για όλα τα θέματα που άπτο- 
νται αναλογών αρμοδιοτήτων και δραστηριοτήτωντους. 

2. Δικαιώματα και καθήκοντα μελών ΕΔΙΠ: 

Τα μέλη: 

α) Προετοιμάζουν το διδακτικό υλικό για την πρακτική 
άσκηση των φοιτητών. 

β) Εκπαιδεύουν τους μεταπτυχιακούς φοιτητές, τους 
άμισθους επιστημονικούς συνεργάτες και όποιους απαι¬ 
τήσουν οι ανάγκες του Εργαστήριου, στις τεχνικές που 
γνωρίζουν και χρησιμοποιούν. 

γ) Συμμετέχουν στα από την αίθουσα διδασκαλίας 
μαθήματα, βοηθώντας τα μέλη Δ.Ε.Π., όπου και όταν 
απαιτείται. 

δ) Επικουρούν στην επιτήρηση των φοιτητών κατά τη 
διάρκεια των προφορικών και γραπτών εξετάσεών τους. 

ε) Ενημερώνουν τον Διευθυντή και τα άλλα μέλη του 
Εργαστηρίου όταν απαιτείται, για όλα τα θέματα που 
άπτονται αναλογών αρμοδιοτήτων και δραστηριοτήτων 
τους. 

στ) Επικουρούν γενικώς σε όλες τις δραστηριότητες 
του Εργαστηρίου, συμβάλλοντας στην εύρυθμη λει¬ 
τουργία του, όταν αυτό απαιτηθεί (αιφνίδια απουσία 
συναδέλφου κ.λπ.). 

Διατηρούν συνεχή επαφή και ενημερώνουν για κάθε 
σοβαρό θέμα ή πρόβλημα τον Διευθυντή του Εργαστη¬ 
ρίου, ώστε σε περίπτωση σοβαρών προβλημάτων να 
υπάρχει έγκριση και συνευθύνη του Διευθυντή. Οι παρα¬ 


πάνω συντονίζουν και διεκπεραιώνουν το τρέχον έργο 
του Εργαστηρίου, με βάση την ισχύουσα νομοθεσία και 
κανονισμούς. Σε περίπτωση καινοτόμου δράσης, εφαρ¬ 
μογής νέων διαδικασιών ή τροποποιήσεωςτων υφιστα¬ 
μένων διαδικασιών, απαιτείται προηγουμένως η έγκριση 
του Διευθυντή του Εργαστηρίου και εάν πρόκειται για 
μείζον θέμα η συζήτηση με όλα τα μέλη Δ.Ε.Π. του Ερ¬ 
γαστηρίου, με ευθύνη του Διευθυντή 

3. Δικαιώματα ΕΤΕΠ. 

Τα μέλη ΕΤΕΠ του Εργαστηρίου, βοηθούν σε όλες 
τις εκπαιδευτικές, ερευνητικές, διοικητικές και λοιπές 
δραστηριότητες του Εργαστηρίου αναλαμβάνοντας τη 
διεκπεραίωση και των εξωτερικών δραστηριοτήτων του 
Εργαστηρίου. 

4. Ωράριο. 

α) Το ωράριο των μελών Δ.Ε.Π. υπόκειται στο υφιστά¬ 
μενο νομοθετικό πλαίσιο και στις διατάξεις του εσωτε¬ 
ρικού κανονισμού λειτουργίας του Τμήματος και του 
ΑΤΕΙΘ., με ελάχιστη παρουσία στο Εργαστήριο 20 ωρών 
εβδομαδιαίως. 

β)Το ωράριο των μελών ΕΔΙΠ και ΕΤΕΠ υπόκειται στην 
υφιστάμενη νομοθεσία και στον εσωτερικό κανονισμό 
λειτουργίαςτουΤμήματος και του ΑΤΕΙΘ. Είναι 20 και 30 
ώρες αντιστοίχως εβδομαδιαίως, οι οποίες κατανέμονται 
ισόποσα σε όλες τις εργάσιμες ημέρες της εβδομάδας 
(4 και 6 ώρες αντιστοίχως για κάθε εργάσιμη ημέρα). Η 
καθημερινή ώρα παρουσίας τους και αναχωρήσεώς τους 
από το Εργαστήριο καθορίζεται με βάση τις λειτουργικές 
ανάγκεςτου Εργαστηρίου και ρυθμίζεται με ευθύνη του 
Διευθυντή του Εργαστηρίου. 

5. Άδειες απουσίας. 

Οι άδειες απουσίας όλου του προσωπικού υπόκεινται 
στις διατάξεις της ισχύουσας νομοθεσίας και στους εσω¬ 
τερικούς κανονισμούς του Τμήματος και του ΑΤΕΙΘ. Για τη 
χορήγηση άδειας απουσίας οποιοσδήποτε αιτιολογίας, 
σε περιόδους πλήρους λειτουργίας του Εργαστηρίου, θα 
πρέπει να εξασφαλίζεται αντικαταστάτης του αιτούντος 
την άδεια, ο οποίος θα έχει την ευθύνη υλοποίησης του 
έργου και καλύψεως των αρμοδιοτήτων του απόντος. Γ ια 
την αντικατάσταση αυτή και για τη χορήγηση της άδειας 
απαιτείται η έγκριση του Διευθυντή του Εργαστηρίου. 

6. Συντονισμός έργου. 

Για την εύρυθμη λειτουργία του Εργαστηρίου, με ευ¬ 
θύνη του Διευθυντή, γίνονται διοικητικές συγκεντρώσεις 
των μελών Δ.Ε.Π. για ενημέρωση και για επίλυση προ¬ 
βλημάτων, όταν απαιτείται. Στις συγκεντρώσεις αυτές, 
συμμετέχουν και όλα ή κάποια από τα υπόλοιπα μέλη 
του Εργαστηρίου, όταν τα προς συζήτηση θέματα το 
απαιτούν. 

Άρθρο 5 

Προσωπικό του Εργαστηρίου 

1. Στο "Εργαστήριο Αναπαραγωγής και Γενετικής Βελ¬ 
τίωσης Παραγωγικών Ζώων"εντάσσονται μέλη ΔΕΠτου 
Τ μήματος που το γνωστικό και ερευνητικό τους αντικεί¬ 
μενο είναι σχετικό με εκείνο του Εργαστηρίου, ύστερα 
από αίτηση τους, εισήγηση του Διευθυντή του Εργαστη¬ 
ρίου και απόφαση της Συνέλευσης του Τμήματος. 

Στο προσωπικό του Εργαστηρίου ανήκουν επίσης τα 
μέλη ΕΤΕΠ και ΕΔΙΠ που έχουν ενταχθεί σε αυτό μετά από 
αίτηση τους και απόφαση της Συνέλευσης του Τμήματος. 

2. Μέλος ΔΕΠ και ΕΤΕΠ που έχει ενταχθεί σε Εργαστή¬ 
ριο μπορεί να πάψει να ανήκει στο Εργαστήριο μετά από 
αίτηση του και απόφαση της Συνέλευσης του Τμήματος, 
οπότε και απαλλάσσεται των όποιων δικαιωμάτων και 
υποχρεώσεων του. 

3. Μέλη του Εργαστηρίου 

Μόνιμα μέλη του Εργαστηρίου είναι τα μέλη ΔΕΠ που 
ανήκουν στο Εργαστήριο καθώς και τα μέλη ΕΤΕΠ, ΕΔΙΠ. 
Μόνιμα μέλη είναι επίσης λοιπό τεχνικό και διοικητικό 
προσωπικό που έχει ενταχθεί στο Εργαστήριο με σύμ¬ 
φωνη γνώμη του Διευθυντή του και σύμφωνα με τις 
κείμενες διατάξεις. 

Μη μόνιμα μέλη είναι οι μεταπτυχιακοί φοιτητές, 
υποψήφιοι διδάκτορες, άμισθοι επιστημονικοί συνερ¬ 
γάτες ή εξωτερικοί συνεργάτες των μελών ΔΕΠ, που η 
επιστημονική τους ενασχόληση εμπίπτει στα διδακτικά 
και ερευνητικά ενδιαφέροντα του εργαστηρίου. Οι άμι¬ 
σθοι επιστημονικοί συνεργάτες ή εξωτερικοί συνεργά¬ 
τες των μελών ΔΕΠ αποκτούν την ιδιότητα μέλους του 
Εργαστηρίου εφόσον συνεργάζεται με το Εργαστήριο 
σε συνεχή βάση, σε εγκεκριμένο από τα αρμόδια όργα¬ 
να του Ιδρύματος έργο ή εργασία, όπου αναφέρεται το 
όνομα του συνεργάτη. 

4. Διαγραφή μέλους του Εργαστηρίου μπορεί να γίνει 
με τεκμηριωμένη εισήγηση του Διευθυντή του για περι¬ 
πτώσεις μη τήρησηςτου Κανονισμού του Εργαστηρίου, 
ύστερα από απόφαση της Συνέλευσης του Τμήματος. 

5. Συνεργάτες του Εργαστηρίου είναι: 

α) Οι εξωτερικοί ερευνητές 

β) Το προσωπικό το οποίο προσλαμβάνεται με σύμ¬ 
βαση έργου για την κάλυψη συγκεκριμένων αναγκών 

Τα μέλη Δ.Ε.Π. τοποθετούνται σε Εργαστήρια και με¬ 
τακινούνται από αυτά με απόφαση της Συνέλευσης του 
Τμήματος. Καθένας μπορεί να είναι μέλος μόνο ενός Ερ¬ 
γαστηρίου, ανεξάρτητα από το αν προσφέρει τις υπηρε¬ 
σίες του σε περισσότερα του ενός Εργαστήρια. 

Σε κάθε περίπτωση στο Εργαστήριο θα πρέπει να 
συμμετέχουν τουλάχιστον 3 μέλη Δ.Ε.Π. κάτοχοι Διδα¬ 
κτορικού τίτλου συναφούς με το ερευνητικό αντικείμενο 
του Εργαστηρίου, συμπεριλαμβανομένου του Διευθυντή 
του. 

Η τοποθέτηση σε Εργαστήρια των μελών Ε.Ε.Π, Ε.ΔΙ.Π. 
και Ε.Τ.Ε.Π. γίνεται με πράξη του Πρύτανη, ύστερα από 
εισήγηση τηςΣυνέλευσηςτουΤμήματος, όταν το Εργα¬ 
στήριο ανήκει σε Σχολή, και ύστερα από εισήγηση της 
Συνέλευσης του Τμήματος, σε κάθε άλλη περίπτωση. 

Δεν προβλέπονται απαλλαγές ωραρίου. Η τυχόν αμοι¬ 
βή των μελών του εργαστηρίου θα προέρχεται απο¬ 
κλειστικά και μόνο από τα έσοδα του εργαστηρίου, και 
σύμφωνα με τον οδηγό χρηματοδότησης της Επιτροπής 
Ερευνών του ΑΤΕΙ-Θ. Δεν προβλέπονται αμοιβές από τον 
προϋπολογισμό του ΑΤΕΙ-Θ. 

Άρθρο 6 

Διαδικασίες λειτουργίας του Εργαστηρίου 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον Εσωτερικό Κανονισμό 


Λειτουργίας του Αλεξάνδρειου Τεχνολογικού Εκπαιδευ¬ 
τικού Ιδρύματος Θεσσαλονίκης. Στο χώρο εγκατάστασης 
τοποθετείται πινακίδα με τον τίτλο του Εργαστηρίου. 

2. Ο Διευθυντής συντονίζει κάθε εργασία, η οποία 
γίνεται στο εργαστήριο στο πλαίσιο ερευνητικού προ¬ 
γράμματος ή άλλου έργου που έχει αποφασισθεί, και 
καθορίζει την προτεραιότητα στη χρησιμοποίηση ορ¬ 
γάνων και χώρων. 

3. Το εργαστήριο λειτουργεί σύμφωνα με τις αρχές του 
Κανονισμού Λειτουργίας του ΑΤΕΙΘ και ωράριο το οποίο 
συντάσσει ο Διευθυντής και εγκρίνει η Συνέλευση του 
Συλλογικού Οργάνου που ανήκει το Εργαστήριο (Τομέ¬ 
ας ή Τμήμα κατά περίπτωση). Το ωράριο εργασίας του 
τεχνικού και διοικητικού προσωπικού είναι αυτό που 
προβλέπεται από τις κείμενες διατάξεις για κάθε κατηγο¬ 
ρία, στα πλαίσια των οποίων ο Διευθυντής το εξειδικεύει 
σύμφωνα και με τις ειδικές ανάγκες του Εργαστηρίου. 

4. Για την απρόσκοπτη λειτουργία του Εργαστηρίου 
και στα πλαίσια του παραπάνω άρθρου 4, ο Διευθυντής 
προβαίνει ανά τρίμηνο σε προγραμματισμό των προς 
εκτέλεση εργασιών, λαμβάνοντας υπόψη του την παρά¬ 
γραφο 2 του άρθρου 6 του παρόντος και την ακόλουθη 
σειρά προτεραιότητας. 

α) Διδακτικές ανάγκες μαθημάτων 

β) Προπτυχιακές, διπλωματικές και διδακτορικές ερ¬ 
γασίες 

γ) Ερευνητικά προγράμματα 

δ) Συναφείς δραστηριότητες (π.χ. παροχή υπηρεσιών). 

3. Όλες οι τεχνικές εκθέσεις και δημοσιεύσεις που προ¬ 
κύπτουν από εργασίες που έχουν πραγματοποιηθεί με 
χρήση του εξοπλισμού του Εργαστηρίου θα πρέπει να 
αναφέρουν το όνομα του Εργαστηρίου. Η χρήση του 
τίτλου του Εργαστηρίου από μη μέλη του προϋποθέτει 
την άδεια του Διευθυντή του Εργαστηρίου και ελέγχεται 
από τον Πρόεδρο του οικείου Τμήματος. 

4. Για τη βέλτιστη λειτουργία του Εργαστηρίου, και 
την τήρηση ειδικών κανόνων ασφαλείας οι οποίοι απο¬ 
σκοπούν στη διαφύλαξη της υγείας και ασφάλειας των 
εργαζομένων, καθώς και στην προστασία των οργάνων 
και εγκαταστάσεων από ζημιές, ο Διευθυντής του Ερ¬ 
γαστηρίου μπορεί με απόφαση του να αναθέτει ειδικές 
αρμοδιότητες σε μέλη του Εργαστηρίου. Ομοίως, για τη 
βέλτιστη λειτουργία του Εργαστηρίου, προβλέπεται η 
δυνατότητα σύστασης ερευνητικών ομάδων εντός του 
Εργαστη ρίου. Για κάθε μια από αυτές τις Ομάδες θα ορί¬ 
ζεται επιστημονικός υπεύθυνος. 

5. Η χρησιμοποίηση ειδικών οργάνων του Εργαστηρί¬ 
ου επιτρέπεται μόνο στο προσωπικό του Εργαστηρίου ή 
σε άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη τα οποία παραδίδονται για τη διεξαγωγή ερ¬ 
γασιών επιστρέφονται μετά τη χρησιμοποίηση τους στην 
κατάσταση που είχαν παραδοθεί. 

6. Στο Εργαστήριο έχουν δικαίωμα εκτέλεσης ερευ¬ 
νητικών εργασιών τα μέλη του προσωπικού του, με δυ¬ 
νατότητα συνεργασίας με άλλα μέλη ΔΕΠ τουΤμήματος 
Τεχνολόγων Γεωπόνων ή άλλωνΤμημάτωντου ΑΤΕΙΘ. Για 
την εκτέλεση ερευνητικής εργασίας από ερευνητές που 
δεν ανήκουν στο προσωπικό του χορηγείται άδεια από 

τη διευθυντή, ύστερα από σχετική αίτηση, στην οποία 
αναφέρονται ο σκοπός της εργασίας, το χρονοδιάγραμ¬ 
μα ολοκλήρωσης, οι συσκευές που θα χρησιμοποιηθούν, 
καθώς και ο προϋπολογισμός της δαπάνης σε αναλώ¬ 
σιμα. 

Άρθρο 7 

Διαχείριση Εσόδων-Πόροι Εργαστηρίου 

1. Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

2. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους, κοινωνικούς και ιδιωτικούς 
φορείς. 

3. Τη διάθεση ερευνητικών και εν γένει επιστημονικών 
προϊόντων. 

4. Έσοδα από την παροχή υπηρεσιών σύμφωνα με το 
π.δ. 159/1984 (ΦΕΚ 53/τ.Α'/27-04-1984. 

5. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και Νομικά ή Φυσικά 
Πρόσωπα. 

6. Κληρονομιές, κληροδοτήματα, δωρεές και κάθε 
άλλη οικονομική ενίσχυση από ημεδαπά ή αλλοδαπά 
φυσικά ή νομικά πρόσωπα, εφ' όσον δεν τίθενται όροι 
που αντιβαίνουν στο σκοπό της λειτουργίας του Εργα¬ 
στηρίου. 

7. Συνέδρια/ημερίδες και εκπαιδευτικά προγράμματα 
και σεμινάρια. 

8. Από κάθε άλλη νόμιμη πηγή. 

Τη διαχείριση των εσόδων του Εργαστηρίου από 
οποιαδήποτε πηγή και αν προέρχονται την έχει ο Ειδικός 
Λογαριασμός Κονδυλίων Έρευνας του ΑΤΕΙ-Θ σύμφωνα 
με τον κανονισμό του. 

9. Στα έξοδα του Εργαστηρίου περιλαμβάνονται: 

ί. Οι παρακρατήσεις από τον Ειδικό Λογαριασμό Κον¬ 
δυλίων Έρευνας του ΑΤΕΙ-Θ 

Μ. Κονδύλια για τη συντήρηση και ανανέωση του εξο¬ 
πλισμού 

ίϋ. Κονδύλια αγοράς αναλωσίμων, που είναι απαραί¬ 
τητα για τη λειτουργία του 

ίν. Κονδύλια για αμοιβές του προσωπικού του, μέσω 
του Ειδικού Λογαριασμού Κονδυλίων Έρευνας του ΑΤΕΙ-Θ 

2. Ο Διευθυντής μετά από προτάσεις των μελών του 
εργαστηρίου αποφασίζει για τη διάθεση πόρων του 
Εργαστηρίου για τη βελτίωση του εξοπλισμού και των 
εγκαταστάσεων του, καθώς και για τις σχετικές με το Ερ¬ 
γαστήριο εκπαιδευτικές και ερευνητικές ανάγκες των 
μελών του. 

3. Τα όργανα που έχουν αγοραστεί στα πλαίσια ερευ¬ 
νητικών προγραμμάτων, χρεώνονται στον εξοπλισμό 
του Εργαστηρίου (Βιβλίο Απογραφής Οργάνων), μετά 
δε το πέρας των αντίστοιχων έργων, περιέχονται στην 
κυριότητα του Εργαστηρίου. 

4.0 υπεύθυνος του Εργαστηρίου έχει το δικαίωμα να 
αφαιρεί, προσωρινά ή και μόνιμα, την άδεια πρόσβα¬ 


σης στους πόρους του εργαστηρίου σε οποιονδήποτε 
χρήστη καταχραστεί τις υπηρεσίες που του παρέχονται, 
κακομεταχειρίζεται τα συστήματα και τις συσκευές ή 
γενικά παραβιάζει έναν ή περισσότερους από τους πα¬ 
ραπάνω κανόνες. 

5. Οποιοσδήποτε από τους χρήστες δεν αποδέχεται εξ 
αρχής ή δεν τηρεί μετέπειτα τους όρους του κανονισμού 
χάνει το δικαίωμα εισόδου στον χώρο του Εργαστηρίου. 

6. Οποιοσδήποτε παραβιάσει την ασφάλεια των Συ¬ 
στημάτων, προβεί σε αλλαγές αρχείων και παραμέτρων 
του συστήματος, προξενήσει οποιοσδήποτε μορφής 
φθορά ή απώλεια σε ηλεκτρονικό ή υλικό εξοπλισμό του 
Εργαστηρίου ή εισέρχεται κατά παράβαση των ανωτέρω 
στον χώρο του Εργαστηρίου, θα παραπέμπεται. 

Άρθρο 8 

Τηρούμενα βιβλία 

1. Για τις ανάγκες του Εργαστηρίου και με ευθύνη του 
Διευθυντή, για την ομαλή λειτουργία του Εργαστηρίου 
τηρούνται σε έντυπη ή/ ηλεκτρονική μορφή τα ακόλου¬ 
θα βιβλία και στοιχεία: 

• Βιβλίο πρωτοκόλλου εισερχόμενης-εξερχόμενης αλ¬ 
ληλογραφίας. 

• Βιβλίο περιουσιακών στοιχείων. 

• Βιβλίο αναλυτικής καταγραφής του εξοπλισμού του 
εργαστηρίου 

• Φάκελος των οικονομικών στοιχείων κάθε έτους. 

• Βιβλίο μεταβολών του προσωπικού. 

• Αρχείο ερευνητικών προγραμμάτων που διεξάγονται 
στο χώρο του. 

• Αρχείο δημοσιεύσεων, ανακοινώσεων των μελών του 
Εργαστηρίου 

• Αρχείο επιστημονικών βιβλίων και περιοδικών. 

• Βαθμολόγιο φοιτητών 

• Αρχείο Τεχνικών Εκθέσεων 

2. Με απόφαση του διευθυντή μπορεί ακόμη να τη¬ 
ρείται και κάθε άλλο βιβλίο ή στοιχείο το οποίο κρίνεται 
απαραίτητο για την ομαλή λειτουργία του. 

Άρθρο 9 

Τίτλος - Σφραγίδα 

1.0 τίτλος του Εργαστηρίου είναι: «Εργαστήριο Αναπα¬ 
ραγωγής και Γενετικής Βελτίωσης Παραγωγικών Ζώων», 
(ΙθόοΓΒΐοΓγ οί Εβιγπ Απίιπ3ΐ5 Κθρι-οάυεΐίοη 3πά ΑπιιτιβΙ 
Βι-θθάίπς)), ο οποίος αναγράφεται σε κάθε έντυπο. Αυτός 
ο τίτλος, καθώς και τα στοιχεία του διευθυντή του Εργα¬ 
στηρίου αναγράφονται στο χώρο του Κτιρίου που είναι 
εγκατεστημένο και δραστηριοποιείται το Εργαστήριο. 

2. Το λογότυπο του εργαστηρίου ακολουθεί τα πρό¬ 
τυπα του Αλεξάνδρειου Τεχνολογικού Εκπαιδευτικού 
Ιδρύματος Θεσσαλονίκης καιτουΤμήματοςΤεχνολόγων 
Γεωπόνων. 

3. Το Εργαστήριο χρησιμοποιεί για την αλληλογραφία 
του σφραγίδα με τίτλο «Εργαστήριο Αναπαραγωγής και 
Γενετικής Βελτίωσης Παραγωγικών Ζώων». 

4. Ανάλογη σφραγίδα με τα στοιχεία στην αγγλική 
γλώσσα χρησιμοποιείτο εργαστήριο για την ξενόγλωσ¬ 
ση αλληλογραφία του. 

Άρθρο 10 

Μετονομασία, Συγχώνευση, 

Κατάργηση του Εργαστηρίου 
Είναι δυνατή η μετονομασία, συγχώνευση, κατάργηση 
ή όποια άλλη μεταβολή του Εργαστηρίου, καθώς και η 
τροποποίηση του Εσωτερικού Κανονισμού τους με πρά¬ 
ξη του Π ρύτανη ύστερα από απόφαση της Συγκλήτου, η 
οποία λαμβάνεται ύστερα από εισήγηση της Συνέλευσης 
του Τμήματος στο οποίο ανήκει. Την εισήγηση πρέπει 
να συνοδεύει ο Εσωτερικός Κανονισμός της υπό ίδρυση 
μονάδας. Η πράξη του Πρύτανη, στην οποία περιλαμβά¬ 
νεται και ο παραπάνω Εσωτερικός Κανονισμός, δημοσι¬ 
εύεται στην Εφημερίδα της Κυβερνήσεως. 


Άρθρο 11 

Ρύθμιση λοιπών θεμάτων λειτουργίας 
του Εργαστηρίου 

Για όσα θέματα δεν προβλέπονται στον παρόντα κα¬ 
νονισμό, αρμόδια είναι η Συνέλευση τουΤμήματος στην 
οποία ανήκει το Εργαστήριο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 27 Ιουνίου 2018 

Ο Πρύτανης 
ΠΑΝΑΓΙΩΤΗΣ ΤΖΙΩΝΑΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























